Gjennom andre halvdel av sesongen så man etterhvert konturene av at kampen kom til å stå mellom Skeid og Tromsdalen, og etter et bittert 3-4-tap på TUIL Arena i slutten av sesongen var opprykkskampen vid åpen med tre kamper igjen. Et seiersmål av Kabamba Tumba Kalabatama mot Stjørdals-Blink på overtid sikret at Skeid hadde skjebnen i sin egen hånd når to seriekamper gjensto.